Əhalinin qayğıya daha çox ehtiyacı olan qruplarının hüquqlarının müdafiəsi ilə bağlı icmalda geniş məlumat verildiyindən və vaxtın azlığından yalnız mühüm anlara diqqətinizi cəlb etmək istərdim. Qaçqın və məcburi köçkünlərin çoxsaylı çadır düşərgələri ləğv olunaraq sakinlər yeni infrastrukturla təmin olunmuş qəsəbələrə köçürülmüşdür. Məhkumlarla bağlı 9 amnistiya aktının və 47 əfv fərmanının imzalanması nəticəsində minlərlə insanın, o cümlədən 309 məhkumun müvəkkilin vəsatəti ilə azadlığa çıxması təmin olunmuşdur. Hərbi qulluqçuların sosial hüquqlarının müdafiəsi ilə yanaşı, nizamnamədən kənar münasibətlər, zorakılıq halları nəzərə alınmaqla başqa çatışmazlıqların aradan qaldırılması məqsədi ilə orduda ictimai nəzarətin tətbiq edilməsi təklif olunmuş və hazırda müzakirə olunur.